Λάρνακα, 20/02/2026

**Με τη στήριξη της Lidl Κύπρου ολοκληρώθηκε ο 5ος κύκλος mind REset, βραβεύοντας τις πιο καινοτόμες βιώσιμες ιδέες**

**Με σταθερή προσήλωση στη βιώσιμη ανάπτυξη, η εταιρεία συνέβαλε και φέτος ενεργά στην υλοποίηση του mind REset, δίνοντας στους μαθητές και τις μαθήτριες τα εφόδια να οραματιστούν και να σχεδιάσουν ένα καλύτερο μέλλον.**

Με μια εκδήλωση αφιερωμένη στη δημιουργικότητα, τη βιώσιμη σκέψη και τη δύναμη των νέων να προτείνουν λύσεις για το αύριο, **ολοκληρώθηκε ο 5ος κύκλος** του **εκπαιδευτικού περιβαλλοντικού προγράμματος** **mind REset**, που υλοποιήθηκε από το **Junior Achievement Κύπρου** με στρατηγικό συνεργάτη τη **Lidl Κύπρου**, τη στήριξη του **Υπουργείου Παιδείας, Αθλητισμού και Νεολαίας** και την αιγίδα του **Υπουργείου Γεωργίας, Αγροτικής Ανάπτυξης και Περιβάλλοντος**.

Η λαμπερή εκδήλωση και τελετή βράβευσης πραγματοποιήθηκε την **Παρασκευή, 13 Φεβρουαρίου 2026**, στην **Αίθουσα Εκδηλώσεων της Π.Ο.Ε.Δ**, στη Λευκωσία και σηματοδότησε την κορύφωση μιας πολυεπίπεδης εκπαιδευτικής διαδρομής. Μέσα από την **πεντάχρονη πορεία του mind REset**, σχεδόν **16.500 μαθητές και μαθήτριες** από όλη την Κύπρο ήρθαν σε επαφή με σύγχρονες περιβαλλοντικές προκλήσεις και ανέπτυξαν τις δικές τους βιώσιμες επιχειρηματικές προτάσεις.

Κατά τη διάρκεια του προγράμματος, περισσότερες από **60 μαθητικές ομάδες** από **24 σχολεία** – Δημοτικά και Γυμνάσια – εργάστηκαν συστηματικά πάνω στη φετινή θεματική ενότητα της **σπατάλης τροφίμων**, αναπτύσσοντας ιδέες που συνδύαζαν την περιβαλλοντική υπευθυνότητα με την καινοτομία και την κοινωνική ευαισθησία. Μέσα από καθοδηγούμενες εκπαιδευτικές ενότητες, οι μαθητές και μαθήτριες καλλιέργησαν και ανέπτυξαν δεξιότητες όπως η κριτική σκέψη, η συνεργασία, η δημιουργικότητα και η βιώσιμη επιχειρηματικότητα.

Στο τελικό στάδιο του προγράμματος, οι **10** **ομάδες** που ξεχώρισαν μετά την Εμπορική Έκθεση παρουσίασαν τις ιδέες τους ενώπιον ειδικής κριτικής επιτροπής, η οποία αξιολόγησε τις συμμετοχές με βάση την **πρωτοτυπία**, τη **βιωσιμότητα της πρότασης**, την **ποιότητα της παρουσίασης** και τη **συνολική προσέγγιση της λύσης**.

Στο τέλος της δυναμικής αυτής τελετής, αναδείχθηκαν οι καλύτεροι mind REsetters της χρονιάς 2025-2026:

* Η ομάδα **LEMONAID** από το **Γυμνάσιο Έγκωμης – Κυριάκος Νεοκλέους**
* Η ομάδα **TIME2FRESH** από το **Δημοτικό Σχολείο Δασούπολης (ΚΒ)**

Το εκπαιδευτικό περιβαλλοντικό πρόγραμμα **mind REset**, που υλοποιήθηκε για **5η συνεχόμενη χρονιά** με τη στήριξη της Lidl Κύπρου, καθιερώθηκε ως ένας **δυναμικός εκπαιδευτικός θεσμός** που συνδέει τη σχολική κοινότητα με πραγματικές περιβαλλοντικές προκλήσεις.

Η **Lidl Κύπρου**, επενδύοντας σταθερά σε πρωτοβουλίες με ουσιαστικό κοινωνικό και περιβαλλοντικό αποτύπωμα, συνεχίζει να στηρίζει δράσεις που μετατρέπουν τη γνώση σε πράξη και ενδυναμώνουν τους αυριανούς πολίτες. Το **εκπαιδευτικό περιβαλλοντικό πρόγραμμα mind REset** αποτελεί αναπόσπαστο μέρος αυτής της δέσμευσης, συμβάλλοντας στη διαμόρφωση ενός πιο βιώσιμου μέλλοντος, μέσα από την εκπαίδευση, τη συνεργασία και τη δράση.

**Επισκεφθείτε τη Lidl Κύπρου και στα:**

[**corporate.lidl.com.cy**](https://corporate.lidl.com.cy/el/)

**team.lidl.com.cy**

[**lidlfoodacademy.com.cy**](https://www.lidlfoodacademy.com.cy/)

[**facebook.com/lidlcy**](https://www.facebook.com/lidlcy)

[**instagram.com/lidl\_cyprus**](https://www.instagram.com/lidl_cyprus/)

**youtube.com/lidlcyprus**

[**linkedin.com/company/lidl-cyprus**](https://www.linkedin.com/company/lidl-cyprus)